2010. aasta juulis jõustuva uue perekonnaseadusega otsustati olukorda «lihtsustada».  Nüüd kasutab seadus vara jagamise korral väljendeid nagu ühisvara, lahusvara, vara juurdekasv, soetisvara, koguvara, põhivara, mahaarvestused põhivarast, tarbevara jne. Kelle elu sellest lihtsamaks läheb? Ei usu, et terminite paljususe tulemusena oleks lihtsam advokaadil või kohtunikul. Tõenäoliselt ei ole lihtsam ka abikaasadel. Abiellujatel pole hetkel aimugi, mis tagajärjed on abiellumisel omandisuhetele. Selgustandev kohtupraktika puudub. Niisiis tekitab reform hetkel palju segadust. Aja jooksul vesi  selgineb. Võib olla selgub, et peale uute terminite lisamise sisulist reformi varasuhetes ei toimunud. Samas korrastati seadusega oluliselt eestkostesüsteemi ja hooldusõiguse määramisega seonduvat, mida oli hädasti vaja.